[image: sigla_pmt_cmyk]
ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
NR. SC2023-7929/27.03.2023 
______________________________________________________________________________ Bd. C.D. Loga nr. 1, Timişoara, tel: +40 256 – 408.300, e-mail:cabinetprimar@primariatm.ro

ANALIZA BUGETULUI DE VENITURI ȘI CHELTUIELI PE ANUL 2023
Societatea de Transport Public Timișoara S.A.
Indicatorii economico-financiari pentru anul curent au fost estimați, în baza previziunilor financiare elaborate prin Planul de restructurare aprobat și depus la ANAF, astfel încât societatea să se redreseze financiar, să-și restructureze datoriile bugetare și să asigure continuitatea activitatii în anul curent și anii viitori.
La elaborarea previziunilor pe anul curent și pe perioada pentru care s-a solicitat restructurarea obligațiilor fiscale, s-a avut în vedere necesarul de resurse pentru realizarea volumului de activitate asumat prin contractele de delegare, având în vedere nivelul realizat al acestora din anii precedenți și nivelul realizat din primele doua luni ale anului 2023.
[bookmark: bookmark20][bookmark: bookmark22]Pentru anul 2023, Societatea de Transport Public Timișoara S.A. își propune venituri totale în sumă de 153.205 mii lei, în creștere cu 5,76% față de valoare înregistrată în anul 2022. În structură, “Veniturile din prestarea serviciilor” sunt estimate la 25.067 mii lei, iar “Veniturile din subvenții” sunt estimate la valoarea de 128.055 mii lei. Concomitent, cheltuielile totale sunt în sumă de 152.764 mii lei, în scădere cu 2,22% față de de valoare înregistrată în anul 2022.
În structura cheltuielilor, cele mai importante evoluții vizează: 
· Cheltuieli cu personalul în sumă de 74.401 mii lei, în scădere cu 11,7 față de de valoare înregistrată în anul 2022.
· De notat faptul că categoria “Cheltuieli aferente contractului de mandat și a altor organe de conducere și control, comisii și comitate” înregistrează o creștere de 109,5% față de valoarea din anul 2022.
· Cateogoria “Alte cheltuieli de exploatare” are prevăzută o sumă de 12.860,75 mii lei, în scădere cu 29,7% față de anul 2022.
La capitolul investiții au fost estimate obiective de investiții și dotări în valoare totală de 2.720 mii lei. Investițiile având ca sursă de finanțare alocațiile bugetare sunt prevăzute în Planul de dezvoltare, document ce este anexă la bugetul local al Municipiului Timișoara.
În situația în care există o nevoie de investiții suplimentară, după aprobarea de către ANAF -DGAMC a cererii de restructurare a obligațiilor fiscale, conducerea STPT are în vedere apelarea la împrumuturi pentru a acoperi această nevoie.
Rezultatul brut pentru anul 2023 ajunge până la o valoare de 441 mii lei, în creștere față de pierderea de 11.387,19 înregistrată în anul 2022.
Prin planul de restructurare, societatea și-a propus să fie profitabilă din punct de vedere operațional pe toată perioada derulării Planului de restructurare. Având în vedere statutul STPT de societate de utilitate publică, obiectivul principal este de a asigura transportul public, în condițiile menținerii unei profitabilități minime.
Astfel, respectând principiul prudenței, s-a estimat închiderea exercițiului financiar 2023 cu o pierdere netă de 119.000 lei
Concluzionând, rezultatul financiar prognozat pentru anul 2023 creează premisele pentru respectarea planului de restructurare a datoriilor fiscale, precum și implementarea măsurilor aferente restructurării operaționale. Astfel, anii 2024 și 2025 vor reprezenta exerciții financiare în care efectul măsurilor adoptate prin prezentul buget de venituri și cheltuieli se vor vedea într-un profit net de 1,154 mii lei, respectiv 5,781 mii lei.

